1) Hotellis on laual shampusenõu ja kaks pokaali. Pidulik värk. Ostsin purgi Budweiserit (peaks maitsema nagu Saku hele), kallasin klaasi, maitsesin. ÖÄK! Nagu nafta. Nuusutasin teist klaasi - selge - nõudepesuvahend! Kallasin õlle välja, pesin klaasi ära, uuele ringile. Nüüd oli kõik korras. Hea, et siin suured purgid on :)    2) Käisin  spordipoes. Kohalike omas, mitte turistikas. Igas riigis on spordipoodidel oma spetsiifika. Ameerika omad on aga seninähtutest lihtsaimad: müüakse a) pesapallimütse b) kohalike spordiässade nimede-numbritega tänavariideid.    3) Esimene Ameerika sööb ilmselt hästi ja kõike. Teine Ameerika sööb aga: kana. Kogu müüdav kiirsöök on kanast, ühtegi muud lihasorti ei tunta. BlackHati pidulik "plated lunch" oli samuti kana. Mõlemal päeval.    4) LasVegases on nüüd kahel päeval  järjest vihma sadanud. Säh sulle kõrbe!